CELEX: 62017CN0114
Language: sk
Date: 2017-03-03 00:00:00
Title: Vec C-114/17 P: Odvolanie podané 3. marca 2017: Španielske kráľovstvo proti rozsudku Všeobecného súdu (piata komora) z 15. decembra 2016 vo veci T-808/14, Španielsko/Komisia

24.4.2017   
            
            
               SK
            
            
               Úradný vestník Európskej únie
            
            
               C 129/11
            
         Odvolanie podané 3. marca 2017: Španielske kráľovstvo proti rozsudku Všeobecného súdu (piata komora) z 15. decembra 2016 vo veci T-808/14, Španielsko/Komisia
   (Vec C-114/17 P)
   (2017/C 129/13)
   Jazyk konania: španielčina
   
      Účastníci konania
   
   
      Odvolateľ: Španielske kráľovstvo (v zastúpení: M. J. García-Valdecasas Dorrego, splnomocnený zástupca)
   
      Ďalší účastník: Európska komisia
   
      Návrhy odvolateľa
   
   
               —
            
            
               zrušiť rozsudok Všeobecného súdu z 15. decembra 2016 vo veci T-808/14, Španielske kráľovstvo/Európska komisia,
            
         
               —
            
            
               zrušiť rozhodnutie Komisie z 1. októbra 2014 o štátnej pomoci SA.27408 (C 24/10) (ex NN 37/10, ex CP 19/09), ktorú poskytlo Španielske kráľovstvo na rozvoj digitálneho terestriálneho televízneho vysielania vo vzdialených a menej urbanizovaných oblastiach regiónu Kastília-La Mancha,
            
         
               —
            
            
               zaviazal odporkyňu na náhradu trov konania.
            
         
      Odvolacie dôvody a hlavné tvrdenia
   
   
               1.
            
            
               Nesprávne právne posúdenie v súvislosti s výkladom článku 1 napadnutého rozhodnutia, pred jeho zmenou, ako aj v súvislosti so zásadami riadnej správy veci verejných a právnej istoty v rozsahu, v akom Všeobecný súd konštatoval, že tento článok sa vzťahuje takisto na dodávky zariadení a že Španielskemu kráľovstvu neukladá nové povinnosti.
            
         
               2.
            
            
               Nesprávne právne posúdenie v súvislosti s kontrolou členských štátov pri definovaní a uplatňovaní služieb všeobecného hospodárskeho záujmu, tak pokiaľ ide o prvé ako aj o štvrté kritérium rozsudku Altmark Trans a Regierungspräsidium Magdeburg (C-280/00; EU:C:2003:415).
            
         
               3.
            
            
               Nesprávne právne posúdenie v súvislosti so súdnym preskúmaním zlučiteľnosti štátnej pomoci s článkom 107 ods. 3 písm. c) ZFEÚ v rozsahu, v akom sa v rozsudku konštatuje, že sporné opatrenie bolo nezlučiteľné s vnútorným trhom z dôvodu nerešpektovania zásady technologickej neutrality.